text: [{"text_idx": "#000009", "text": "Ginalikawan sang pila ka tawo ini nga mga pamangkot, kay mabudlay kuno ini sabton. Ang iban nagasiling nga wala kuno ini sing pulos kay ang kabuhi resulta lang sang ebolusyon. \u201cWala sing mga dios, wala man sing katuyuan,\u201d siling sang propesor sa kasaysayan kag biology nga si William Provine. Sia nagdugang: \u201cWala gid sing mga pagsulundan sa moral, wala gid sing katuyuan ang kabuhi.\u201d"}, {"text_idx": "#000014", "text": "Gusto gid mahibaluan ni Alexei ang katuyuan sang kabuhi, gani gin-usisa niya ang Biblia. Sang ulihi, ang iya asawa nga isa ka doktor kag isa man ka ateista, nagtuon man sa Biblia para pamatud-an nga sala ang iya bana! Pero subong, pareho na sila nga nagapati sa Dios kag nahangpan na nila ang iya katuyuan para sa mga tawo suno sa ginapaathag sang Kasulatan."}, {"text_idx": "#000022", "text": "\u201cPara padayon kita nga magkabuhi kag may maayo nga panghunahuna kinahanglan naton sing rason sa pagkabuhi,\u201d sulat ni William McDougall, nga propesor sa psychology. Sing kaanggid, si Carol Ryff, nga propesor man sa psychology, nagsiling nga ang mga tawo nga \u201cmay katuyuan sa kabuhi masami nga may madamo nga benepisyo sa lawas\u2014mas gamay ang tsansa nga magbalatian sila sa hunahuna . . . , magbalatian sa tagipusuon, mas madasig sila maumpawan sa stroke . . . kag mas malawig ang ila kabuhi.\u201d"}, {"text_idx": "#000028", "text": "Ang mga tawo nga sarisari sing propesyon nagpaathag kon ngaa nakumbinsi sila nga may Manunuga."}]